b'\n_START_ARTICLE_\nToflikkasuar\n_START_SECTION_\nBeskrivelse\n_START_PARAGRAPH_\nDen er den tredje st\xc3\xb8rste og den nest tyngste fuglen i verden, etter strutsen og emuen. Voksne hjelmkasuarer blir omkring 1,3\xe2\x80\x931,7 m h\xc3\xb8ye og kan veie opp mot 58 kilo. Hunnen blir betydelig st\xc3\xb8rre enn hannen, som typisk veier omkring 29\xe2\x80\x9334 kg. De har hjelm p\xc3\xa5 hodet, en kamlignende hornet utvekst p\xc3\xa5 hodet som de anvender til \xc3\xa5 sl\xc3\xa5 seg fram gjennom tett undervegetasjon. Hjelmkasuaren er svart med et gr\xc3\xb8nnbl\xc3\xa5tt ansikt, et gr\xc3\xb8nt bakhode og en hals som er fiolett foran, bl\xc3\xa5 p\xc3\xa5 sidene og lakkr\xc3\xb8d p\xc3\xa5 baksiden.\n_START_SECTION_\nUtbredelse og habitat\n_START_PARAGRAPH_\nArten forekommer p\xc3\xa5 det s\xc3\xb8rlige Ny-Guinea og Aru\xc3\xb8yene, samt i det nord\xc3\xb8stlige Australia. Den trives vanligvis i regnskog opp mot 500 moh, men finnes unntaksvis opp mot 1 100 moh. I Australia forekommer den i tett regnskog i alle h\xc3\xb8yder.'